અમેરિકામાં પોલિસી રેટ ૨-૨.૨૫ ટકા રહેલો છે. ફેડ દ્વારા અર્થતંત્ર ઉપર કોઇ અસર થાય તેવા નિર્ણય લેવાના સંકેત આપ્યા નથી. શુક્રવારના દિવસે અમેરિકામાં મજબૂત જાબ ડેટા જારી કરવામાં આવી ચુક્યા છે. જેના લીધે તેના હકારાત્મક પરિણામો ભારતીય શેરબજાર ઉપર પણ જાવા મળશે. ફેડની બેઠક ઉપર નજર કેન્દ્રિત થયેલી છે. બીએસઈ લિસ્ટેડ કંપનીઓ દ્વારા આ સપ્તાહમાં પણ ત્રિમાસિક ગાળાના પરિણામ જાહેર કરવામાં આવનાર છે. જે કંપનીઓના પરિણામ જારી કરવામાં આવનાર છે તેમાં સિપ્લા, ગેઇલ, ફોર્ટિઝ હેલ્થકેર, પીએનબી હાઉસિંગ, પાવર ગ્રીડનો સમાવેશ થાય છે. આ તમામના પરિણામ આવતીકાલે જાહેર કરાશે. મંગળવારના દિવસે આદિત્ય બિરલા, ગ્રેફાઈડ ઇંડિયા લિમિટેડનો સમાવેશ થાય છે. ગુરુવારના દિવસે એમઆરએફ અને શુક્રવારના દિવસે ટાઈટન કંપની, ઇન્ડિયન બેંક, ઇન્ડિયા સિમેન્ટના પરિણામ જાહેર થશે.